Θέμα: Modern Greek Language (Secondary School)
Ερώτηση: ΑΙΣΩΠΟΣ: Ο παραμυθάς της αρχαιότητας. Ο Αίσωπος, ο μεγάλος Έλληνας μυθογράφος του 6ου αιώνα π.Χ., γεννήθηκε στη Φρυγία μέσα σε οικογένεια δούλων ιδιοκτησίας του φιλοσόφου Ιάδμονα. Ως σκλάβος στα κτήματα ή βοσκός στα κοπάδια του αφέντη του έζησε δύσκολα παιδικά χρόνια, αν και δεν σταμάτησε να "παλεύει" για δικαιοσύνη. Αργότερα, αγοράστηκε από άλλον αφέντη, ο οποίος εκτιμώντας τα χαρίσματα του δούλου του τον απελευθέρωσε. Στη συνέχεια, λέγεται ότι ο πρώην δούλος στάλθηκε στο Μαντείο των Δελφών από τον βασιλιά της Περσίας Κροίσο, για να πάρει χρησμό. Ωστόσο, βλέποντας την κατάσταση που επικρατούσε στο μαντείο κατηγόρησε τους ιερείς ότι εξαπατούσαν τον κόσμο. Κατά συνέπεια, καταδικάστηκε σε θάνατο και ρίχτηκε από την κορυφή του Παρνασσού. Ο Αίσωπος, όπως μας λέει ο Πλούταρχος, ήταν δύσμορφος: είχε δυσανάλογα μεγάλο κεφάλι σε σχέση με το υπόλοιπο σώμα, πλακουτσωτή μύτη, φουσκωτά χείλη, καμπουριασμένο σώμα και μεγάλη πεταχτή κοιλιά. Πιθανότατα κούτσαινε και τραύλιζε κιόλας! Ο αισώπειος μύθος είναι μια σύντομη αφήγηση που αντλεί στοιχεία από τη λαϊκή σοφία με πρωταγωνιστές ζώα συνήθως - αλλά και ανθρώπους ή θεούς κάποιες φορές - και έμμεσα κατακρίνει ή επαινεί χαρακτήρες και συμπεριφορές. Μέσα από τους διαλόγους των ζώων ο αναγνώστης δέχεται οδηγίες, παρατηρήσεις και συμβουλές χωρίς να αντιλαμβάνεται την ύπαρξη του ατόμου που κρύβεται πίσω από τις λέξεις και τον καθοδηγεί. Ο Αίσωπος δεν συμμετέχει στους μύθους, δίνοντας έτσι στην αφήγηση μια αίσθηση αληθοφάνειας. Ο ίδιος, πάντως, δεν έγραψε ούτε λέξη προτιμώντας να διηγείται τις ιστορίες του προφορικά. Οι ιστορίες του καταγράφηκαν αργότερα, στην ελληνιστική περίοδο, και έχουν τεράστια μαθησιακή αξία για μικρά και… μεγαλύτερα παιδιά μέχρι και σήμερα!. Διασκευή από τον ηλεκτρονικό ημερήσιο Τύπο για τις ανάγκες των εξετάσεων: https://www.newsbeast.gr/portraita/arthro/2685296/esopos-o-mistiriodis-paramithas-pou-katadikastike-se-thanato-apo-to-mantio-ton-delfon, 9-5-2017. Χρησιμοποιώντας αποκλειστικά τις πληροφορίες από το παραπάνω κείμενο, χαρακτηρίστε την πρόταση: Ο Αίσωπος έζησε άσχημα παιδικά χρόνια.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0